สรุปมาตรการช่วยคนเลี้ยงไก่-เป็ด
ประชาไท - 8 ธ.ค.47คณะกรรมการพิจารณาแก้สถานการณ์โรคไข้หวัดนกได้สรุปรายงานมาตรการช่วยเหลือเกษตรกรผู้เลี้ยงสัตว์ปีกที่ได้รับผลกระทบจากโรคไข้หวัดนกต่อที่ประชุมคณะรัฐมนตรี (ครม.) ว่า ระหว่างวันที่ 10 มีนาคม-31 ตุลาคม 2547 มีเกษตรกรได้รับความช่วยเหลือเป็นเงิน 1941 ล้านบาท จากวงเงินกู้ 10000 ล้านบาท เนื่องจากธนาคารแห่งประเทศไทย กำหนดความหมายของผู้เสียหายจากสถานการณ์โรคไข้หวัดนกไว้ค่อนข้างแคบ กระทรวงการคลังจึงขอมติจากที่ประชุมเพื่อขอให้ธนาคารแห่งประเทศไทยทบทวนความหมายของผู้เสียหายจากสถานการณ์โรคไข้หวัดนกให้กว้างกว่าเดิม โดยเฉพาะให้ครอบคลุมถึงเกษตรกรหรือผู้ประกอบการที่เลี้ยงสัตว์ปีกและไม่เกิดโรคไข้หวัดนก แต่ได้รับผลกระทบในทางอ้อมด้วย ในส่วนของไข่ไก่ได้มอบหมายมอบหมายให้กระทรวงพาณิชย์หามาตรการให้ความช่วยเหลือ สมาคมผู้ผลิต ผู้ค้า และส่งออกไข่ไก่ตามที่ยื่นหนังสือขอความช่วยเหลือให้รับซื้อไข่ไก่ที่เก็บไว้ในห้องเย็น จำนวน 60 ล้านฟอง ในราคาฟองละ 1.60 บาท โดยในเบื้องต้นให้ประสานสมาคม ชมรมผู้เลี้ยงไก่ไข่ได้เข้ามีส่วนร่วมและบทบาทในการรณรงค์การบริโภคไข่ไก่ นอกจากนี้ยังให้ประสานกับประเทศญี่ปุ่น เพื่อเจรจาเรื่องการส่งออกเนื้อไก่ตามที่นายกรัฐมนตรีของประเทศไทยและประเทศญี่ปุ่นเห็นชอบร่วมกัน ในการประชุมที่เวียดนาม โดยหากมีการตรวจรับรองโรงงานไก่ทั้งหมดแล้ว จะทำให้ประเทศไทยสามารถส่งออกเนื้อไก่ในปี 2548 เป็นจำนวนประมาณ 3 แสนตัน มูลค่าประมาณ 30000 ล้านบาท จากเดิมประมาณการในปี 2547 ที่ 200000 ตัน 
ประชาไท - 8 ธ.ค.47 คณะกรรมการพิจารณาแก้สถานการณ์โรคไข้หวัดนกได้สรุปรายงานมาตรการช่วยเหลือเกษตรกรผู้เลี้ยงสัตว์ปีกที่ได้รับผลกระทบจากโรคไข้หวัดนกต่อที่ประชุมคณะรัฐมนตรี (ครม.) ว่า ระหว่างวันที่ 10